Rashawa: EFCC na bincikar wasu gwamnoni da ke kan mulki – Magu
EFCC na bincikar wasu gwamnoni da ke kan mulki – Magu
27 days ago 3988 views by Aminu Ibrahim
Mukadashin Shugaban Hukumar Yaki da Rashawa, EFCC, Ibrahim Magu ya ce Hukumar yaki da rashawar tana bincikar gwamnoni da ke kan mulki da wasu tsaffin gwamnoni da ake zargi da almundaha da kudade.
A cewarsa, ana gayyatar wadanda ake zargin sun hada baki da gwamnonin wurin aikata wawure kudaden gwamnati domin su amsa tambayoyi.
Amma, Magu bai bayyana sunayen gwamnonin da ake bincike a kansu ba inda ya ce hakan na iya janyo cikas ga binciken kamar yadda The Punch ta ruwaito.
EFCC na bincikar wasu gwamnoni da ke kan mulki – Magu. Hoto daga The Punch
DUBA WANNAN: An kama mai kaiwa 'yan Boko Haram kayan aiki a Borno
Da ya ke jawabi yayin taron manema labarai da aka kira domin murnar ranar demokradiya ta shekarar 2020 a Abuja, Magu ya ce hukumar ta EFCC ta kwato kadarori da kudinsa ya dara Naira biliyan 980 a shekaru biyar da suka shude.
Ya ce, "Muna samun nasara a binciken da muke gudanarwa, mun yi nasara a kotu a kan mutum 2,240 da muka gurfanar a cikin shekaru biyar da suka gabata. Mun kwato kadarori da kudinsu ya fi Naira biliyan 980 da tsabar kudade masu yawa.
"Muna kuma bincike a kan wasu gwamnoni da ke kan mulki da wasuu tsaffin gwamnoni, mun gayyatar wadanda suka hada baki da gwamnonin domin yi musu tambayoyi."
A wani labari da Legit.ng ta wallafa, Jami'an hukumar NSCDC a jihar Borno sun damke wani mutum da ake zargi da samar wa mayakan Boko Haram kayan bukata.
Kwamandan NSCDC na jihar Borno, Ibrahim Abdullahi ya tabbatar da hakan a garin Maiduguri a ranar Alhamis, 11 ga watan Yuni.
Ya ce an kama mutumin ne da mota dankare da man fetur tare da sauran kayan bukata.
Abdullahi ya ce wanda ake zargin mai suna Bakura Ibrahim ya shiga hannun jami'ai a garejin Muna da ke kan titin Gamboru Ngala da ke Maiduguri a ranar Asabar, 6 ga watan Yuni.
Kayayyakin da aka samu a wurin mutumin mai shekaru 35 sun hada da jarkoki 35 masu cin lita 25 cike da man fetur, kwalin magungunan gargajiya bakwai, jaka 10 ta koma da ragar kamun kifi sai kuma magungunan karin karfin maza.
Kwamandan ya kara da cewa, da hadin guiwar sauran jami'an tsaro sun samu manyan nasarori wurin yaki da barna.
Kwamandan ya ce hukumar ta yi nasarar damke manyan 'yan ta'addan Boko Haram uku tare da mika su ga rundunar soji don daukar mataki a 2020.
Ya danganta yawaitar hare-haren da 'yan ta'addan ke kaiwa da yawan masu samarwa 'yan ta'addan bayanai, kayan bukata da kuma masoyansu da ke zaune a cikin mutane.
14 minutes ago 200 views
22 hours ago 342625 views
14 hours ago 250844 views
2 hours ago 13498 views
10 hours ago 11725 views
18 hours ago 50644 views
47 minutes ago 1435 views
8 hours ago 7849 views
Ali Modu Sheriff visits APC national secretariat, set to contest for chairmanship position
2 hours ago 2581 views
Hotunan sabbin cibiyoyin gwajin cutar korona guda 2 da Gwamna Ganduje ya bude a jihar Kano